Vinterfartsgrensene kommer tilbake i Oslo
Byregjeringen har fått Veivesenet med på å gjeninnføre miljøfartsgrense i Oslo. Det betyr 60 km/t på veier fra høsten av.
FOTO: Olsen Olav/Aftenposten FS00010543.jpg
FOTO: Dan P. Neegaard - Jeg synes det er helt greit at man tenker mer på miljø, og det er rimelig at man innfører denne typen fartsgrenser. Kanskje det fører til at flere kjører kollektivt? Nå kjører jeg selv, men jeg bor på Hadeland utenfor byen. Samtidig som jeg synes det er greit med miljøfartsgrenser må jeg innrømme at jeg ikke ønsker meg det hjemme på bygda, sier bilist Are Sørbråten, som fyller bensin på en stasjon langs Ring 3.
15. mars 2016 21:28 16. mars 2016 17:48
Høsten 2013 fjernet Veivesenet skiltene om miljøfartsgrense i Oslo. Dette til tross for at man endelig hadde en funnet en juridisk løsning som ga politiet ryggdekning for å håndheve fartsgrensen. Årsaken var en fersk undersøkelse Veivesenet hadde innhentet som viste at gevinsten var svært liten ved å senke farten fra 70 km/t til 60 km/t.
Men nå har Byrådet tatt kontakt med Veivesenet om å gjeninnføre fartsgrensen, og vunnet gehør, for følgende veier:
• Rv 163 Østre Aker vei Økern-Stovner
— Det vil bidra til mindre svevestøv og bedre luft i byen vår, sier byråd for miljø og samferdsel, Lan Marie Nguyen Berg (MDG).
Redusert fartsgrense skal gjelde fra 1. november til og med første søndag etter påske og innebærer at skiltet hastighet reduseres fra 80 km/t til 60 km/t i piggdekksesongen for å redusere støvproduksjon og oppvirvling.
Her er Byregjeringens ambisiøse klimamål:
Fjernet miljøfartsgrensen
Vegslitasje og oppvirvling av veistøv er en av de største kildene til svevestøv (PM10) i norske byer.
Kyansh Mehirpanahi kjører firmabil, og kjører mye på veiene som får lavere fartsgrense til vinteren. Han har liten tro på miljøfartsgrenser for å gjøre luften i Oslo bedre. - Det går rett og slett ikke! Jeg tror man heller burde sett på andre løsninger, som å begrense bruken av lastebiler på dagtid. I dag er det mye trafikk i Oslo, og jeg tror bare det blir mer kø om man setter ned fartsgrensen. Datokjøring hadde også vært noe man burde innføre, i tillegg til å senke kollektivprisene. Jeg tror det hadde gjort mer for miljøet enn lavere fart om vinteren, mener han.
— Miljøfartsgrense er ett av flere tiltak som vi av erfaring vet virker. Lavere fart fører til mindre slitasje av veibanen og gir dermed mindre svevestøv, sier Lan Marie Nguyen Berg. På grunn av gjentatte overskridelser av Forurensningsforskriftens grenseverdi for svevestøv av type PM10 ble miljøfartsgrense innført som prøveprosjekter på riksvei 4, Ring 3 og E18 i årene 2004-07.
Problemet var at politiet mente de ikke hadde lovhjemmel til å bøtelegge bilister som brøt miljøfartsgrensen. De lot derfor være.
De nye parkeringsreglene i Oslo skaper frustrasjon:
- Dette er mobbing av bileiere
I mars 2012 ble skiltet hastighet redusert til 70 km/t permanent på riksvei 4 og Ring 3 ipåvente av et nytt regelverk som gjør det lovlig for politiet å håndheve den reduserte fartsgrensen i vinterhalvåret.
— Sommeren 2013 endret Stortinget lovverket slik at miljø kan være et kriterium for å fastsette fartsgrense, dermed er det ingen juridiske hinder for å bruke redusert fart som et virkemiddel, sier Karl Idar Gjerstad, sjefingeniør ved Miljøseksjonen i Vegdirektoratet og tidligere NILU-forsker.
Etter dette ble middelfartsgrensen på 70 km/t året rundt vurdert tilstrekkelig, men nå har veimyndighetene snudd:
— Den viktigste årsaken er at det nå er innført nye og strengere grenseverdier for svevestøv, både PM10 og PM2,5. Dette stiller mer krav til bruk av virkemiddel. I 2013 erfarte vi også at Forurensningsforskriften ble brutt for PM10 i Oslo, for første gang siden 2006, dette viser også at vi må bruke de virkemiddel vi har tilgjengelig, sier Gjerstad.
— Vi har siden vi tiltrådte hatt tett kontakt med vegvesenet om tiltak mot luftforurensing på riksveiene, og vi er glade for at de nå har varslet at de reduserer fartsgrensen på riksveiene, sier Nguyen Berg.
Det begynner å bli trangt på kollektivfeltene:
Elbilene kastes ut fra Mosseveien
— Undergraver tillit til politikerne
NAF-sjef Stig Skjøstad mener at forslaget er så dårlig fundert at det undergraver tilliten til det politiske systemet.
— Det å gjøre tiltak for å bedre byluften er i alles interesse. Derfor har vi foreslått en rekke tiltak, som å bruke variabel skilting som kan redusere farten på dager med stor forurensing, lage egne felt og ordninger for tungtransporten, som er hovedkilden til forurensingen, vaske veiene bedre og innføre tiltak mot vedfyring.
— Å bruke en så lettbent løsning som dette, som fagfolk har konstatert at ikke har effekt, og som har en samfunnsøkonomisk negativ effekt fordi den reduserer fremkommeligheten, gjør at man mister respekten for det politiske system, sier han.
Lea Khosravi og Marzieh Ranjbary har stoppet på bensinstasjonen langs Ring 3 for å kjøpe en kopp kaffe.- Det er unødvendig, ettersom det allerede er mye trafikk her i byen. Jeg kjører elbil selv, og kjører ganske lite. 60 i timen er altfor lavt! Jeg synes det er positivt med miljøtiltak, men tror lavere fart bare vil føre til mer trafikk og lengre køer på veiene, sier Khosravi. - Det blir alt for sakte! Er dette noe som også skal gjelde for elbiler? Jeg synes jeg allerede står i lange køer på vei til jobb om morgenen, og lavere fartsgrense vil nok føre til at det tar enda lengre tid enn hva det tar i dag. Jeg tror man må finne andre løsninger, mener Ranjbary.
Også Tommy Skjervold, Frp-medlem av samferdsels— og miljøkomiteen i Oslo bystyre, slakter tiltaket.
— Dette er bare tull. Dette er et tiltak med svært omdiskutert effekt og bidrar bare til negativitet mot bilister som har det tøft nok om dagen. Det har også absolutt ingen effekt på No2 som er Oslos miljøutfordring. Byrådet bør heller satse på positive tiltak som hyppigere vasking av gater, mener Skjervold.
Viser til eldre rapport
Miljøfartsgrensen ble altså droppet i 2013 fordi en ny rapport viste svært liten effekt.
Nå vises det til en utredning Norsk institutt for luftforskning (NILU) og Transportøkonomisk Institutt (TØI) utførte i 2010, om luftkvalitet i Oslo og Bærum, som førte til en anbefaling om redusert hastighet på hovedveinettet til og fra Oslo.
— Konsentrasjonen av svevestøvet i lufta reduseres med 30–35 prosent når den faktiske kjørehastigheten reduseres med 10 kilometer i timen, slik den i snitt er der det er innført miljøfartsgrenser, hevder Brynhild Snilberg i Veivesenet.
Ifølge henne viser studier ingen sammenheng mellom redusert hastighet og mer kø.
Ing-Cristine Ericson, direktør for veiavdeling Oslo i Veivesenet, bekrefter at gjennomsnittsfarten på de aktuelle veiene uansett vil ligge lavere enn miljøfartsgrensen frem til i 2019. Det skyldes vedlikehold og stenging av en rekke tunneler i perioden.
- Men om natten og i helgene vil fartsgrensen ha betydning, sier Ericson.
- Blir dette da en symbolsak?
— Ja, så lenge vi holder på med tunnelene kan det fortone seg sånn. Men vi er tross alt ferdig i 2019, og da har vi forhåpentlig innarbeidet miljøfartsgrensen i folks bevissthet.
Asgeir Kydland Lysdahl forteller at han kjører mye på Ringveien, og er akkurat i ferd med å montere skistativ på bilen før påskeferien. Han reagerer på gjeninnføring av miljøfartsgrense. - Dette handler om at piggdekk fører til økt veistøv om man kjører fort om vinteren. Jeg tror en bedre løsning hadde vært å ilegge dem som kjører med piggdekk en høyere avgift i stedet for å skjære alle over en kam. Hensikten er god, det er mange som er plaget av astma og allergier. Det er fint å etterstrebe at det skal være færre som kjører med piggdekk, men miljøfartsgrense er etter min mening feil tiltak.
Byrådet tok kontakt — men Veivesenet var også villig selv
- Var dette et initiativ fra Veivesenets side?
— Både og. På et møte med byrådet i høst ba de oss om å gjøre dette. Det gjorde de også i brevs form. Men vi hadde også tenkt på dette, ettersom kravene til forurensing er skjerpet, og vi har overskredet grensene, sier Ericson.
- Hva med den varslede vaskeoffensiven, hadde ikke den effekt?
— Jo, det kan man si. Vi intensiverte vaskingen. Men så gikk firmaet som utførte den konkurs, og firmaet som steppet inn har ikke hatt samme type utstyr. Så effekten har ikke vært slik den skulle. Til høsten er dette i full gang igjen, på et høyere nivå enn tidligere planlagt, sier Ericson.
Bekymret for den dårlige luftkvaliteten?Slik kan du selv bidra til bedre byluft Også byrådet vil vaske veiene oftere. Mengden av de mest finkornede partiklene (PM2,5), som er forbundet med utvikling av kreft, begrenses effektivt med vasking, feiing, bruk av magnesiumklorid som binder støv og andre tiltak.
Ved mangelfullt renhold vil man altså kunne ha to forurensningskomponenter i stedet for én – hyppigere overskridelse av grenseverdiene for PM10 i tillegg til NO2 fra dieselkjøretøy.
I oktober 2013 la Veivesenet bort ambisjonen om å bruke miljøfartsgrense og la politiet håndheve den. Her er historien om hvorfor det skjedde:
«Disse skiltene slipper du å se igjen»
Hva skjer egentlig med innholdet i de grønne søppelposene? Her blir Oslo-folkets søppel til Oslo-folkets mat
Legger bort miljøfartsgrenseskilt- nå skal veiene i stedet vaskes
Luftforurensning er også helseskadelig | Leonor Tarrasòn
Med kulden kommer helsefarlig svevestøv
Miljøfartsgrense ble innført i 2004 som et prøveprosjekt, styrt av Veivesenet sammen med Oslo og Bærum kommune.I mange år er farten satt ned fra 80 km/t til 60 km/t på:Rv 4 Trondheimsveien fra Sinsen til Grorud.Ring 3 fra Ryen til Granfoss- tunnelen.E18 vestover fra Operatunnelen til Lysaker.Sist vinter ble ordningen satt på vent, mens det juridiske grunnlaget for å håndheve fartsgrene nok en gang ble utredet.Underveis er det foreslått bøter for miljø- og ordinær fartsgrense, men prikkbelastning bare for den siste.Inntil videre er fartsgrensen på store deler av strekningene satt permanent til 70 km/t.Dette er gevinsteneIfølge Samferdselsdepartementet har miljøfartsgrense gitt følgende gevinster på strekningene:Støvforurensningen er generelt redusert. (Dette tilskrives piggdekkgebyr, lavere hastighet og binding av støv med egen saltløsning, sammen med værforhold og «teknologi».)Mekanisk slitasje på veidekket er redusert. Mindre støv hvirvles opp fra tørr veibane.Støy er redusert, med opptil 2 decibel langs Rv 4.Antall ulykker ble for en sesong redusert med 31 prosent.Har hatt folket i ryggenI januar 2012 gjennomførte Respons en meningsmåling for Aftenposten som viste at 52 prosent var positive til miljøfartsgrensen, 32 prosent negative. 16 prosent hadde ingen mening.